સીબીઆઈએ મોદી, ચોક્સી અને નિશાલ સામે 15 ફેબ્રુઆરીના ઈન્ટરપોલ મારફતે ડીફ્યુઝન નોટિસ ઈશ્યૂ કરી હતી. આ નોટિસ મારફતે સભ્ય દેશો ગુનેગારના લોકેશનની વિગતો ઈન્ટરપોલને જણાવે છે. ગત મહિને સીબીઆઈએ ફાઈલ કરેલી ચાર્જશીટમાં મોદીએ પીએનબીની મુંબઈ સ્થિત બ્રાડી હાઉસ બ્રાન્ચમાં બોગસ લેટર ઓફ અંડરટેકિંગ દ્વારા આશરે રૂ. 6,498.20 કરોડના ભંડોળ મેળવ્યાનો આક્ષેપ કર્યો હતો તેમજ ચોક્સીએ રૂ. 7,080.86 કરોડ મેળવતા કુલ રૂ. 13,000 કરોડ લઈ લોન ભરપાઈ નહીં કરીને ડીફોલ્ટ થયા હતા.